laion/Wikipedia-Exotic huggingface dataset:
קאזה פיה א.ק.

קאזה פיה אתלטיקו קלוב (בפורטוגזית: Casa Pia Atlético Clube; לעיתים מכונה קאזה פיה א.ק. או בקיצור קאזה פיה), הוא מועדון כדורגל מהעיר ליסבון, פורטוגל שנוסד בשנת 1920. המועדון משחק בפרימיירה ליגה, הליגה הבכירה של פורטוגל. אצטדיון הבית של המועדון הוא אצטדיון פינה מניקה שנקרא על שמו של דיוגו אינסיו דה פינה מניקה, מייסד ארגון הצדקה קאזה פיה דה ליסבון (אנ'), שעל שמו נקרא המועדון, והוא מכיל 2,574 מקומות, החל מעונת 2022/2023 לאור העפלתו של המועדון לליגה הבכירה, המועדון יעבור לארח את משחקיו באצטדיון הלאומי בליסבון בו 37,593 מושבים. המועדון הוקם באופן רשמי ביולי 1920 והוא קשור בקשר הדוק לארגון הצדקה קאזה פיה דה ליסבון המקדם זכויות והגנה על ילדים וצעירים, והוא נחשב לאחד מהמעוזים של ספורט, תרבות וסולידריות בפורטוגל. רב ההצלחות הספורטיביות של המועדון המכונה האווזים (בפורטוגזית: Os Gansos) התרחשו בשני העשורים הראשונים לקיומו, כששנה לאחר הקמתו זכה המועדון באליפות האזורית ובגביע ליסבון כאשר ביולי של אותה שנה זכה המועדון גם ב"גביע ה-27 ביולי" לאחר שניצח את פורטו אלופת הצפון בתוצאה 2–1 במה שנחשב למשחק אליפות לא רשמי. בעונת 1938/1939 עם שינוי שמה של הליגה הבכירה של פורטוגל לפרימיירה דיביסאו, נמנו האווזים על שמונת המועדונים שהשתתפו בה. את העונה סיימה קאזה פיה במקום השמיני והאחרון ונשרה לליגה השנייה ומאז לא שבה לליגה הבכירה במשך למעלה משמונה עשורים, כשאת רוב שנותיה בילתה בליגות הנמוכות. בעונת 2018/2019 זכו האווזים באליפות הליגה השלישית, והעפילו לסגונדה ליגה, ליגת המשנה הפורטוגלית. העונה הראשונה עונת 2019/2020 לא הייתה מוצלחת עבור האווזים, כאשר ב-12 במרץ 2020 לאחר 24 מחזורים הם איישו את המקום ה-18 והאחרון בליגה עת הופסקה הליגה בעקבות מגפת הקורונה. ב-5 במאי של אותה שנה הודיעה ההתאחדות הפורטוגלית שהעונה לא תחזור לפעילות, ושקאזה פיה יחד עם קובה דה פיאדדה שאיישו את שני המקומות האחרונים בליגה בעת הפסקתה ירדו לליגה השלישית. למזלה של קאזה פיה ב-29 ביולי הודיעה ההתאחדות שבעקבות בעיות בירוקרטיות של המועדונים ויטוריה סטובל וק.ד. אבש הם ירדו לליגה השלישית במקומם של קאזה פיה וקובה דה פיאדדה. בעונת 2020/2021 הצליחה קאזה פיה להשתפר ולסיים במקום ה-9 בליגת המשנה, ובעונה שלאחר מכן עונת 2021/2022 חל כבר שיפור של ממש בביצועיה של הקבוצה, הקבוצה סיימה במקום השני בליגה, מקום המזכה בהעפלה לפרימיירה ליגה, הליגה פורטוגלית הבכירה, בעונת 2022/2023 לראשונה מזה 83 שנה. מעודכן ל-4 בפברואר 2024 מדיה וקבצים בנושא קאזה פיה א.ק. בוויקישיתוף אתר האינטרנט הרשמי של קאזה פיה א.ק. (בפורטוגזית) קאזה פיה א.ק., ברשת החברתית פייסבוק קאזה פיה א.ק., ברשת החברתית אקס (טוויטר) קאזה פיה א.ק., ברשת החברתית אינסטגרם קאזה פיה א.ק., ברשת החברתית טיקטוק קאזה פיה א.ק., סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu Nacional e Farense sobem, Casa Pia e Cova da Piedade despromovidos, www.record.pt (ב־European Portuguese) A BOLA, A Bola (בפורטוגזית) 2PLAY, Casa Pia Atlético Clube - Site Oficial, casapiaac.pt (בפורטוגזית)
יחזקאל קצב

יחזקאל קצב (בערבית: حسقيل قصاب, תעתיק: חסקיל קצב; 1899, בגדאד - 1969, ישראל) היה אחד ממדקלמי המקאמים העיראקיים המפורסמים ביותר במאה העשרים. חלוץ השירה הנאו-קלאסית במקאם, ואחד הזמרים הבולטים מקרב יהודי עיראק. חסקל שאול קצב נולד בבגדאד בעשור האחרון של המאה התשע-עשרה. שנת לידתו המדויקת אינה ידועה, אך יש הסבורים כי נולד בשנת 1899. הוא עלה לישראל בעקבות רדיפת היהודים בעיראק, שהחמירה עם הכרזת העצמאות. בישראל המשיך לקרוא את המקאם ולהקליט שירים שהושמעו ברדיו הישראלי, עד מותו בישראל ב-1969. Hisqil Qassab, באתר Jewish Music Research Centre حسقيل قصاب, באתר wikipe.wiki ערך זה הוא קצרמר בנושא עיראק ובנושא מוזיקאים. אתם מוזמנים לתרום לוויקיפדיה ולהרחיב אותו.
מנפנפת

"מנפנפת" הוא סינגל שהוקלט על ידי הזמרת-יוצרת הישראלית דנה אינטרנשיונל. הוא יצא לאור ביולי 1996, על ידי חברת התקליטים ביג פוט רקורדס, כסינגל השני מתוך מגנונה. מילות השיר עוסקות בבחורה שאוהבת את חיי הלילה, הירח והכוכבים. היא מתחברת לאנרגיות חיוביות ו"מנפנפת" ממנה אנרגיות שליליות, דיכאון ולשון הרע. ל"מנפנפת" הופק וידאו קליפ בשחור-לבן, ששודר בערוץ 2. ב-4 באוגוסט 1996 נכנס השיר למצעד הפזמונים השבועי של רשת ג' במקום החמישי. ב-25 באוגוסט עלה למקום הראשון, שם נשאר שבועיים רצופים. ב-13 באוקטובר יצא "מנפנפת" מהמצעד לאחר שבעה שבועות רצופים. במצעד הפזמונים העברי השנתי ה'תשנ"ו הגיע השיר למקום ה-22. סרטון השיר "מנפנפת" באתר יוטיוב דנה אינטרנשיונל - מנפנפת (באנגלית), 1996, נבדק ב-2023-07-10 מנפנפת, באתר Dana International community המצעד השבועי של רשת ג' מתאריך 4 באוגוסט 1996, פזמונט המצעד השבועי של רשת ג' מתאריך 25 באוגוסט 1996, פזמונט המצעד השבועי של רשת ג' מתאריך 1 בספטמבר 1996, פזמונט המצעד השבועי של רשת ג' מתאריך 13 באוקטובר 1996, פזמונט מצעד הפזמונים העברי השנתי ה'תשנ"ו, פזמונט
כל מה שיש בי

"כל מה שיש בי" הוא אלבום האולפן השביעי של הזמר הישראלי קובי פרץ. את האלבום הוציאה בשנת 2006 לאור חברת התקליטים הליקון. בין השירים שנכללו באלבום ניתן למנות "כל מה שיש בי", "אמא", "זקוק לך" ו"את כמו אש". האלבום אף זכה לתואר פלטינה לאחר שמכר כ-50 אלף עותקים ברחבי ישראל. הפקה: אבי גואטה הפקות בע"מ הפקה מוזיקלית ועיבודים: שי ראובני עיבוד בשיר 10: דודו קומה קלידים: שי ראובני, עמית הראל תופים: אשר פדי בס גיטרה: אבי יפרח גיטרות: אבי סינגולדה, דודו קומה (בשיר 10) בוזוקי ובגלמה: אריק כהן אקורדיון: בוריס אלייב דרבוקה: חזי יעקב כלי הקשה: אורן בלבן, יהודה תמיר בגלמה: מוסטפא כלי נשפה: אמיר גבירצמן כינורות: ילמז טשצישמה, מומין ססלר קולות: יהודה תמיר, דלית כהנא, מאיה אברהם, צ'ולי זכאי, לירין רומנו מיקסים: יהודה תמיר מידע על האלבום כל מה שיש בי באתר MusicBrainz מיכל דניאל, קובי חוזר, באתר ynet, 23 בינואר 2012
שייח גדיאגה

שייח גדיאגה (בצרפתית: Cheikh Gadiaga; נולד ב-30 בנובמבר 1979) הוא כדורגלן עבר סנגלי ששיחק בעמדת הקשר. גדיאגה התחיל את הקריירה שלו בקבוצות כדורגל מקומיות בסנגל. בינואר 1998 חתם בינביאן סנטרי מליגת העל הסינית. במהלך העונה חתם במולנבק מהליגה הבלגית השנייה, במדיה שיחק שלוש עונות. בקיץ 2001 חתם בלירסה מליגת העל הבלגית במדיה שיחק שנתיים שבסיומן חתם במונס במדיה מיעט לשחק. לאחר מכן, עבר לוויסה לעונה אחת. בקיץ 2006 הצטרף להפועל פתח תקווה מליגת העל. ב-26 באפריל 2006 ערך את הופעת הבכורה שלו בקבוצה בהפסד 4-1 להפועל כפר סבא בו הבקיע את שער הבכורה שלו בקבוצה. בסיום העונה, ירדה פתח תקווה להליגה הלאומית וגדיאגה שוחרר מהקבוצה. לאחר שעזב את פתח תקווה, גדיאגה שיחק באלקי לרנקה, א.א.ל. לימסול וארמיס ארדיפו הקפריסאיות ולאחר מכן בארגוטליס, פנצ'איקי, פנארגיאקוס ואסטרס אמליאדס. לזכותו של גדיאגה 2 הופעות בנבחרת סנגל, אותן ערך בשנת 2001. שייח גדיאגה, באתר Transfermarkt שייח גדיאגה, באתר Soccerway שייח גדיאגה, באתר National Football Teams שייח גדיאגה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שייח גדיאגה".
פרנץ פרדיננד (פירושונים)

האם התכוונתם ל... אוסטריה פרנץ פרדיננד, ארכידוכס אוסטריה – יורש העצר של דודו, הקיסר פרנץ יוזף; פרדיננד אמור היה להיות שליט הקיסרות האוסטרו-הונגרית. רצח פרנץ פרדיננד - ב-28 ביוני 1914 נרצחו ביריות בעיר סרייבו, בירת בוסניה והרצגובינה שתחת שלטון אוסטרו-הונגריה, יורש העצר האוסטרו-הונגרי הארכידוכס פרנץ פרדיננד ואשתו סופיה, דוכסית הוהנברג. במדע פרנץ פרדיננד שולץ – פרופסור גרמני לכימיה ולביולוגיה פרנץ פרדיננד היימן – פיזיקאי בריטי פרנץ פרדיננד בנארי – מזרחן וחוקר מקרא גרמני בתרבות פרנץ פרדיננד באומגרטן – אסתטיקן הונגרי-יהודי, מבקר אמנות, מייסד הפרס הספרותי - פרס באומגרטן. פרס באומגרטן - קרוי על שמו של פרנץ פרדיננד באומגרטן פרנץ פרדיננד (להקה) – להקת אינדי רוק בריטית מסקוטלנד, הקרויה על שם פרנץ פרדיננד, ארכידוכס אוסטריה,
ג'וש פרקינס

ג'וש פרקינס (באנגלית: Josh Perkins; נולד ב-25 באוגוסט 1995) הוא כדורסלן אמריקאי המשחק בעמדת הרכז בהפועל גלבוע גליל. פרקינס בחר לשחק כדורסל עבור אוניברסיטת גונזגה. בעונתו הראשונה שיחק חמישה משחקים בלבד, מפני ששבר את לסתו לאחר ששחקן יריב בעט בו בטעות בעת שזינק לעבר הסל, והוא הושבת לכחמישה חודשים. בסוף הקריירה שלו באוניברסיטה הוא הפך לשיאן האסיסטים של הקבוצה בכל הזמנים. לאחר שלא נבחר בדראפט 2019 ב-NBA, פרקינס הצטרף לסגל שרלוט הורנטס לקראת ליגת הקיץ של ה-NBA. הוא חתם על חוזה בקבוצה אך שוחרר, וחתם בגרינסבורו סווארם, שלוחתהּ של ההורנטס בליגת הפיתוח של ה-NBA. ב-28 בפברואר 2020 הועבר יחד עם טיילר נלסון בטרייד לטקסס לג'נדס תמורת קווינסי אייסי ובחירת סיבוב שני בדראפט ליגת הפיתוח של ה-NBA ב-2020. ב-3 באוגוסט 2020 חתם בגליביצה מליגת העל הפולנית. ב-4 בינואר 2021 חתם בפרטיזן בלגרד הסרבית, המתמודדת בליגת העל הסרבית, ביורוליג ובליגה האדריאטית. ב-17 ביולי 2021 חתם בניו באסקט ברינדיזי מהסרייה א'. הוא העמיד ממוצעים של 10.3 נקודות, 5.7 אסיסטים, 3.7 ריבאונדים ו-1.1 חטיפות למשחק. ב-7 בפברואר 2022 חתם בפטקים ספור מליגת העל הטורקית. ב-15 במאי 2022 חתם בברוחוס דה גואיאמה מליגת העל הפוארטו ריקנית. ב-24 ביולי 2022 חתם בהפועל גלבוע גליל. ב-8 באוקטובר קלע פרקינס שתי שלשות בדקה האחרונה של המשחק, אחת שקבעה הארכה בסיום הזמן החוקי, בניצחון קבוצתו על הפועל גליל עליון 117–115 בתום שתי הארכות במסגרת המחזור הראשון של הליגה. בסך הכל קלע פרקינס במשחק 20 נקודות. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר היורוליג https://twitter.com/joshperk13/status/593249293579866112, Twitter https://twitter.com/coloradominers/status/628399677667348480, Twitter Ex-Gonzaga guard Josh Perkins signs Exhibit 10 contract with Charlotte Hornets | The Spokesman-Review, www.spokesman.com Charlotte Hornets Sign Free Agents Joe Chealey And Josh Perkins | Charlotte Hornets, web.archive.org, ‏2019-08-09 Charlotte Hornets Waive Joe Chealey And Josh Perkins, www.nba.com (באנגלית) Swarm Announce 2019 Training Camp Roster And Schedule, Greensboro Swarm (באנגלית אמריקאית) NBA G League Texas Legends acquire former Gonzaga guard Josh Perkins from Greensboro | The Spokesman-Review, www.spokesman.com GTK z rozgrywającym. Perkins trafił do Gliwic - Aktualności, GTK Gliwice (בפולנית) Alessandro Maggi, Happy Casa Brindisi officially signs Josh Perkins - Sportando, sportando.basketball (באנגלית אמריקאית) Basketball News, Scores, Stats, Analysis, Standings, www.eurobasket.com Basketball News, Scores, Stats, Analysis, Standings, www.eurobasket.com בעל בית חדש: ג'וש פרקינס חתם בגלבוע/גליל, באתר ערוץ הספורט, 24 ביולי 2022 בתום הצגה אדירה: 115:117 לגלבוע על גליל, באתר ערוץ הספורט, 8 באוקטובר 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וש פרקינס".
כמה אהבה (אלבום של קובי פרץ)

"כמה אהבה" הוא אלבום האולפן השמיני של הזמר הישראלי קובי פרץ. את האלבום הוציאה בשנת 2008 לאור חברת התקליטים הליקון. שיר הנושא של האלבום, "כמה אהבה", זכה להצלחה גבוהה בישראל. ב-24 באפריל 2008 נכנס השיר למצעד הפזמונים של רשת ג' במקום ה-14. ב-5 ביוני עלה למקום הרביעי - המקום הגבוה ביותר בו דורג במצעד. ב-31 ביולי, לאחר 12 שבועות רצופים, יצא השיר מהמצעד. במצעד הפזמונים העברי השנתי ה'תשס"ח הגיע "כמה אהבה" למקום ה-23. האלבום אף קיבל מעמד פלטינה לאחר שנמכר בלמעלה מחמישים אלף עותקים ברחבי ישראל. המצעד השבועי של רשת ג' מתאריך 24 באפריל 2008, פזמונט המצעד השבועי של רשת ג' מתאריך 5 ביוני 2008, פזמונט המצעד השבועי של רשת ג' מתאריך 31 ביולי 2008, פזמונט מצעד הפזמונים העברי השנתי ה'תשס"ח, פזמונט קובי פרץ על במת הנחקרים: חשד שהעלים הכנסות בסך של 5 מ' ש', באתר TheMarker‏, 16 במרץ 2010 מידע על האלבום כמה אהבה באתר MusicBrainz
ראימונד אנדז'ייצ'ק

ראימונד טומאש אנדז'ייצ'ק (בפולנית: Rajmund Tomasz Andrzejczak‏; נולד ב-29 בדצמבר 1967) הוא גנרל פולני בדימוס, אשר שימש כראש המטה הכללי של הכוחות המזוינים של פולין בין השנים 2018-2023. אנדז'ייצ'ק נולד בשווידניצה ב-29 בדצמבר 1967. ב-1987 הוא התגייס לצבא פולין וב-1991 סיים ללמוד באקדמיה לכוחות השריון בפוזנן. לאחר מכן למד באקדמיית ההגנה הצ'כית עד 2001. בין השנים 2003–2005 הוא שימש כמפקד גדוד השריון ה-1 באוז'יש, ולאחר מכן שימש כמפקד הכוח הפולני באונדו"ף. בין השנים 2008–2009, הוא היה סגן מפקד בריגדת הפרשים המשוריינת ה-34 בז'אגאן, ולאחר מכן שימש כמפקד כוח המשימה העיט הלבן באפגניסטן. ב-9 באוגוסט 2011 הוא הועלה לדרגת גנרל בריגדי. בין השנים 2012–2014 הוא היה מפקד הבריגדה הממוכנת 17 במיידזיז'ץ' (אנ'). בסתיו 2014 הוא הפך לסגן המפקד וראש המטה של הדיוויזיה הממוכנת ה-12 בשצ'צ'ין. ב-3 במאי 2016 הוא הפך להיות מפקד הדיוויזיה. ב-11 באוגוסט של אותה שנה הוא הועלה לדרגת גנרל דיוויזי. ב-29 ביוני 2018 הוא הועלה לדרגת גנרל ברוני. ב-8 ביולי הוא מונה לראש המטה הכללי. ב-7 בנובמבר 2019 הוא הועלה לדרגת גנרל. ב-25 ביוני 2021 נוספה קדנציה נוספת לכהונה שלו. למרות זאת, ב-10 באוקטובר 2023 הוא בחר לעזוב את הצבא. מדיה וקבצים בנושא ראימונד אנדז'ייצ'ק בוויקישיתוף ראימונד אנדז'ייצ'ק באתר ממשלת פולין
כמה אהבה (שיר)

"כמה אהבה" הוא סינגל שהוקלט על ידי הזמר הישראלי קובי פרץ. הוא יצא לאור בשנת 2008, על ידי חברת התקליטים הליקון, כסינגל מוביל של האלבום "כמה אהבה". השיר מבטא תחושות עמוקות של אהבה וגעגועים מצד הדובר כלפי בחירת לבו. מילותיו הראשונות של "כמה אהבה" מבטאות את הרגש המהותי שמחבר את הדובר אליה – רגש שמתחיל מלבה של האישה ומגיע ישירות אל לבו. מבט האישה מרגש אותו, והוא מבטיח לה שיאהב אותה עד כאב. המשורר רוצה לראות אותה מאושרת וצוחקת, לא תמימה ולא בוכה. בבית הבא השיר מדבר על הכוח של דמותה, אותה הוא מדמיין בציורי הכוכבים וברחש הגלים, שנשארים נצחיים כמו אהבתו כלפיה. הוא מרגיש שהיופיה בולטים תמיד, בין אם היא בוכה או שמחה, ומבקש להנציח אותה ברגעים המאושרים והעוצמתיים שלה. השיר מדגיש את העוצמה הפנימית שיש לה ואת ההערכה הרבה שלו ליופי הפנימי והחיצוני שלה. ב-24 באפריל 2008 נכנס השיר למצעד הפזמונים של רשת ג' במקום ה-14. ב-5 ביוני עלה למקום הרביעי - המקום הגבוה ביותר בו דורג במצעד. ב-31 ביולי, לאחר 12 שבועות רצופים, יצא השיר מהמצעד. במצעד הפזמונים העברי השנתי ה'תשס"ח הגיע "כמה אהבה" למקום ה-23. בשנת 2010 ייסדו שירי מימון ושמעון בוסקילה צמד מוזיקלי חדש. הסינגל הראשון שלהם פורסם בינואר 2010, "גשם שיבוא", והגיע למקום השלישי במצעד הפזמונים של רשת ג'. ב-29 באוגוסט יצאה גרסתם ל"שיר תקווה" כסינגל שני. ב-3 באפריל 2011 יצאה גרסתם ל"עד סוף העולם" כסינגל מסחרי. ב-1 באוגוסט הוציאו סינגל מקורי בשם "ימים מאושרים". שירם הבא היה "כמה אהבה". הוא נכלל באלבום ההופעה של השניים, "המופע המשותף". במצעד ההשמעות של רדיו אמצע הדרך הגיע השיר למקום השמיני. מילות השיר, באתר שירונט המצעד השבועי של רשת ג' מתאריך 24 באפריל 2008, פזמונט המצעד השבועי של רשת ג' מתאריך 5 ביוני 2008, פזמונט המצעד השבועי של רשת ג' מתאריך 31 ביולי 2008, פזמונט מצעד הפזמונים העברי השנתי ה'תשס"ח, פזמונט
כתוב בשמיים

"כתוב בשמיים" הוא אלבום האולפן התשיעי של הזמר הישראלי קובי פרץ. את האלבום הוציאה בשנת 2012 לאור חברת התקליטים הליקון. באלבום נכללו את השירים "בלילות" "ישראל" ו"בא לי טוב", טריו עם סאבלימינל ואבי מסיקה. תוך חודשיים האלבום הגיע למעמד אלבום זהב על מכירות 20,000 עותקים. כתוב בשמיים (אלבום, קובי פרץ), פזמונט
האחת של חיי

האחת של חיי הוא סינגל שהוקלט על ידי הזמר הישראלי קובי פרץ. הוא יצא לאור בשנת 2009 כסינגל בלבד, ורק לאחר שלוש שנים נכלל באלבום כתוב בשמיים. השיר נכתב על ידי איתי זילברשטיין והופק על ידי שי ראובני. הווידאו קליפ הרשמי של השיר פורסם ב-30 בספטמבר 2009. נכון ליולי 2022 עומד מונה הצפיות של הקליפ על למעלה ממיליון צפיות. ב-18 ביוני 2009 נכנס השיר למצעד הפזמונים של רשת ג' במקום השישי. ב-9 ביולי עלה למקום השלישי - המיקום הגבוה ביותר בו דורג. ב-17 בספטמבר, לאחר 12 שבועות רצופים, יצא השיר מהמצעד. במצעד הפזמונים העברי השנתי ה'תשס"ט הגיע "האחת של חיי" למקום ה-12. הוא גם דורג במקום ה-23 במצעד השנתי של גלגלצ. האחת של חיי קובי פרץ הקליפ הרשמי Kobi Peretz, יוטיוב המצעד השבועי של רשת ג' מתאריך 18 ביוני 2009, פזמונט המצעד השבועי של רשת ג' מתאריך 9 ביולי 2009, פזמונט המצעד השבועי של רשת ג' מתאריך 17 בספטמבר 2009, פזמונט מצעד הפזמונים העברי השנתי ה'תשס"ט, פזמונט המצעד השנתי תשס"ט (2009), פזמונט
אולי (שיר של קובי פרץ)

אולי הוא סינגל שהוקלט על ידי הזמר הישראלי קובי פרץ. הוא יצא לאור בשנת 2010 כסינגל בלבד, ורק לאחר שנתיים נכלל באלבום כתוב בשמיים. השיר נכתב על ידי צ'ולי זכאי והופק על ידי שי ראובני ורון תיכון. הווידאו קליפ הרשמי של השיר פורסם ב-15 בינואר 2010. נכון ליולי 2022 עומד מונה הצפיות של הקליפ על כשני מיליון צפיות. ב-11 בפברואר 2010 נכנס השיר למצעד הפזמונים של רשת ג' במקום ה-15. ב-18 בפברואר עלה למקום ה-13 - המיקום הגבוה ביותר בו דורג. ב-25 במרץ, לאחר שישה שבועות רצופים, יצא השיר מהמצעד. במצעד הפזמונים העברי השנתי ה'תש"ע הגיע "אולי" למקום ה-35. הוא גם דורג במקום ה-23 במצעד השנתי של גלגלצ. אולי קובי פרץ קליפ רשמי Kobi Peretz, יוטיוב המצעד השבועי של רשת ג' מתאריך 11 בפברואר 2010, פזמונט המצעד השבועי של רשת ג' מתאריך 18 בפברואר 2010, פזמונט המצעד השבועי של רשת ג' מתאריך 25 במרץ 2010, פזמונט מצעד הפזמונים העברי השנתי ה'תש"ע, פזמונט המצעד השנתי תשס"ט (2009), פזמונט
סה לה וי

"סה לה וי" הוא אלבום האולפן העשירי של הזמר הישראלי קובי פרץ. את האלבום הוציאה בשנת 2015 לאור חברת התקליטים הליקון. באלבום נכללו את השירים "סה לה וי" "לילה במועדן" ו"אהבנו". תוך חודשיים האלבום הגיע למעמד אלבום פלטינה כפולה על מכירות 60,000 עותקים. ""על הבמה אני לא רואה בעיניים"". אשדוד אונליין. מידע על האלבום סה לה וי באתר MusicBrainz
אוד רוגר אנוקסן

אוד רוגר אנוקסן (בנורווגית: Odd Roger Enoksen; נולד ב-25 בספטמבר 1954) הוא פוליטיקאי נורווגי ממפלגת המרכז אשר שימש כשר הרשויות המקומיות וכסגן ראש הממשלה בין השנים 1999–2000, כשר הנפט והאנרגיה בין השנים 2005–2007, וכשר ההגנה בין 2021–2022. אנוקסן נולד ב-25 בספטמבר 1954 בכפר איי שבמחוז נורלנד. הוא עבד כחקלאי וניהל עסק למוצרי כבול, לפני שב-1989 הצטרף למפלגת המרכז ונבחר כסגנו של נציג מחוז נורלנד לסטורטינג. ב-1993 הוא נבחר בעצמו לסטורטינג מטעם המחוז. ב-1997 הוא מונה לסגן מנהיג מפלגת המרכז, וב-1999 הפך למנהיג המפלגה והוביל אותה להצטרפות לממשלתו של קייל מאגנה בונדוויק. במסגרת חלוקת התפקידים קיבל אנוקסן את תיק שר הרשויות המקומיות ואת תפקיד סגן ראש הממשלה. אנוקסן החזיק בשני התפקידים עד התפזרות הממשלה במרץ 2000. ב-2003 הוא הוחלף בתפקיד מנהיג המפלגה בידי אסלוג האגה. ב-2005 הצטרפה מפלגת המרכז ל"ממשלה האדומה-ירוקה" בראשות ינס סטולטנברג. במסגרת חלוקת התיקים קיבל אנוקסן את תפקיד שר הנפט והאנרגיה. הוא החזיק בתפקיד עד ספטמבר 2007 אז הודיע על פסק זמן מהחיים הפוליטיים בנימוק שהוא מעוניין להקדיש זמן למשפחתו. ב-14 באוקטובר 2021 מונה אנוקסן לשר ההגנה בממשלתה של ארנה סולברג. בעקבות הפלישה הרוסית לאוקראינה, הודיע אנוקסן כי ארצו תספק לצבא האוקראיני קסדות ואפודי מגן. כמו כן הודיע כי נורווגיה תציב חיילים בליטא כדי למנוע את התרחבות המלחמה. בתחילת אפריל של אותה שנה, הילדה לנגאלי, לשעבר סגנית מנהיגת מפלגת המרכז, הגישה תלונה רשמית נגד אנוקסן בטענה שהוא נגע בה בצורה בלתי הולמת 20 שנה קודם לכן. אנוקסן טען שהוא אינו זוכר את המקרה, אולם התנצל בפני לנגאלי. כעבור כמה ימים הגיעה תלונה מאשה נוספת, שנותרה אנונימית, שטענה ליחס דומה מצד אנוקסן בתקופה בה זה שימש כשר הנפט והאנרגיה. ב-9 באפריל הגיש אנוקסן את התפטרותו לראש הממשלה. מדיה וקבצים בנושא אוד רוגר אנוקסן בוויקישיתוף "Norge trekker Oljefondet ut av Russland" "Varsel mot forsvarsministeren: -Det gjorde noe med tryggheten min"
פרנק באקה-ינסן

פרנק באקה-ינסן (בנורווגית: Frank Bakke-Jensen; נולד ב-8 במרץ 1965) הוא פוליטיקאי נורווגי מהמפלגה השמרנית אשר שימש כשר לשיתוף פעולה נורדי (בין 2016-2018), כשר לענייני אירופה (בין 2016-2017) וכשר ההגנה (בין 2017-2021). הקריירה הפוליטית של באקה-ינסן החלה בשנת 2007 כאשר התמודד על ראשות עיריית באטספורד מטעם המפלגה השמרנית. למרות שמפלגת הלייבור זכתה ב-54% מהקולות, לאחר הבחירות רבים מנציגי הלייבור במועצת העיר התמרדו ולא הגיעו להצבעה על בחירת ראש העיר, וכך הפך באקה-ינסן לראש העיר. הוא כיהן בתפקיד עד 2009. ב-20 בדצמבר 2016 מונה באקה-ינסן לשר לענייני אירופה ולשר לשיתוף פעולה נורדי בממשלתה של ארנה סולברג. ב-2017 העבירה סולברג את התיק לשיתוף פעולה נורדי מידיו של באקה-ינסן לידיה של מריט ברגר רוסלנד, אולם העבירה לידי באקה-ינסן את תפקיד שר ההגנה. תקופתו כשר ההגנה זכתה לביקורת שלילית רבה בעקבות פרשת טביעתה של ספינת הצי HNoMS Helge Ingstad. באפריל 2020 הוא הודיע כי לא יתמודד ברשימת המפלגה השמרנית בבחירות הבאות. לאחר התפרקות ממשלת סולברג ב-2021 הוא פרש מהחיים הפוליטיים. מדיה וקבצים בנושא פרנק באקה-ינסן בוויקישיתוף פרנק באקה-ינסן באתר הסטורטינג
ביורן ארילד גראם

ביורן ארילד גראם (בנורווגית: Bjørn Arild Gram; נולד ב-25 בספטמבר 1954) הוא פוליטיקאי נורווגי ממפלגת המרכז אשר משמש כשר ההגנה החל מ-12 באפריל 2022. גראם נולד בסטיינקייר ב-25 בספטמבר 1954. הוא שרת במשמר הגבול הנורווגי ולאחר מכן במשמר המולדת הנורווגי. לאחר מכן למד במכללה האוניברסיטאית צפון טרנדלג ובאוניברסיטת בודו. ב-1991 הוא נבחר לחבר במועצת עיר הולדתו, והחזיק במושב זה עד שנת 2000. ב-1993 הוא נבחר כסגנו של נציג מחוז צפון טרנדלג לסטורטינג והחזיק בתפקיד עד 1997. ב-1995 הוא נבחר במקביל למועצת מחוז צפון טרנדלג, והחזיק בתפקיד עד 2019. בין השנים 1996–1998 עמד בראש תנועת הנוער של מפלגת המרכז. ב-2005 הוא מונה למזכיר המדינה במשרד האוצר. ב-2007 הוא נבחר לראש עיריית סטיינקייר וכיהן בתפקיד עד 2020. באותה שנה הוא נבחר ליו"ר מועצת הרשויות המקומיות והאזוריות בנורווגיה. ב-14 באוקטובר 2021 מונה גראם לשר הרשויות המקומיות. בתפקידו זה הוא בלט במדיניותו למנוע איחודים של מחוזות שונים. ב-12 באפריל 2022 הוא נקרא להחליף את אוד רוגר אנוקסן בתפקיד שר ההגנה, לאחר שזה האחרון נאלץ לפרוש בעקבות האשמה בהטרדות מיניות. זמן קצר לאחר כניסתו לתפקיד, הוא הודיע שנורווגיה תתרום טילים ישנים שאינם עוד בשימוש בצבא הנורווגי, עבור צבא אוקראינה הנלחם ברוסים. ב-8 ביוני הוא הודיע כי נורווגיה תתרום לאוקראינה 22 תותחים מדגם M-109. ב-16 ביוני, בפסגת שרי ההגנה האירופיים בבריסל, הצהיר גראם כי הוא אינו שולל אפשרות שחיילים אוקראינים יתאמנו על אדמת נורווגיה. מדיה וקבצים בנושא ביורן ארילד גראם בוויקישיתוף "Norge har donert luftvernsystem til Ukraina" "Forsvarsdepartementet bekrefter at Norge har donert artilleri til Ukraina" "Gram åpner for opplæring av ukrainske soldater i Norge"
ריו ברנקו

האם התכוונתם ל... ריו ברנקו – נהר באמריקה הדרומית. ריו ברנקו – עיר בברזיל. ריו בראנקו (עיר באורוגוואי) (ספ')
דיאלוג (תוכנה)

תוכנת דיאלוג תסריט היא תוכנה ותיקה לכתיבת תסריטים התומכת בכתיבה בשפה העברית. פיתוחה החל ב-1997. היזם ומפתח התוכנה הוא התסריטאי אבי שמש. תוכנת דיאלוג נועדה לתת מענה לשוק הישראלי, לכתיבה מימין לשמאל ולצורך בפורמט תקני אחיד לתסריט עברי - פורמט התואם לדרישות של קרנות הקולנוע וחברות ההפקה . התוכנה פועלת כחלק ממעבד התמלילים Word של מיקרוסופט והופכת אותו לתוכנת תסריט בעברית, ערבית ובכל שפה אחרת, ובנוסף מציעה לתסריטאי כלים למעקב וניהול של מבנה התסריט (כותרות סצנה, תקצירים, סיקוונסים ועלילות) ואפשרות להפקת דו"חות. דיאלוג מציעה המרה של תסריט שלא נכתב באמצעותה לפורמט התסריט התקני, ואפשרות לשמירה של התסריט בפורמט של תוכנת Final Draft הבינלאומית. בשנת 2018 הושקה הרחבה של דיאלוג, המותקנת כתוכנה נפרדת - דיאלוג בימוי והפקה - ומיועדת לשוק המקצועי של הפקות טלוויזיה וקולנוע ישראליות וכוללת בין היתר ממשק לתוכנת Movie Magic ותוכנות אחרות לצורך ייבוא נתוני ההפקה. בנוסף לאפשרות עריכה וארגון של כל תסריטי הפרקים, גרסת ההפקה מציעה כלים לבמאים ועוזרי במאי ליצירת הדו"חות הנדרשים בהפקות (קולשיטים - דף תכנון ליום צילום, סיידים - מסמך ובו סינון של סצנות לימי צילום) וכן דו"חות מפולחים של סצנות, שחקנים, ימי צילום, לוקיישנים ודמויות. אתר תוכנת דיאלוג תסריט בקצרה, באתר הארץ, 27 באוגוסט 2007 מידע על גרסה 5 של דיאלוג, באתר איגוד התסריטאים, 26 במאי 2020 קרן הקולנוע הישראלי, הנחיות לכתיבת תסריט המוגש לקרן הקולנוע הישראלי, באתר הקרן, ‏דצמבר 2002 קרן מקור, הנחיות לכתיבת תסריט עלילתי או אנימציה, באתר קרן מקור לסרטי קולנוע וטלוויזיה, ‏2002
דסאי

האם התכוונתם ל... אניטה דסאי – סופרת הודית מורארג'י דסאי – פוליטיקאי הודי מרסל דסאי – כדורגלן צרפתי קיראן דסאי – סופרת הודית, בתה של אניטה דסאי
רחל דייטש

רחל דייטש (נכתב לעיתים: דויטש; 1868–1965), המכונה גם "רוחל דה-בובה", הייתה המיילדת המדופלמת הראשונה ביישוב העברי. היא פעלה כיובל שנים בצפת וסביבותיה ויילדה כ-50 אלף תינוקות. רחל דייטש נולדה בצפת והתייתמה מהוריה בגיל צעיר. היא גדלה אצל סבה, הרב שמואל הלר, רבה של צפת. דייטש נישאה בגיל 17 ליצחק, אברך בן 19, ולזוג נולדו שבעה ילדים. לאחר שבעלה חלה ורותק למיטתו, החליטה דייטש, בעצת סבה, לצאת לחוץ לארץ כדי ללמוד מקצוע. הסב הפקיד בידי נכדתו מכתב המלצה המיועד לבנימין זאב הרצל. בשנת 1898 הגיעה דייטש לווינה, יחד עם שניים מילדיה. היא פגשה את הרצל שהציע לה ללמוד מיילדות בצורה מקצועית, על מנת שתוכל לעבוד במושבות בארץ ישראל. דייטש נועצה גם באדמו"ר מוויז'ניץ, שנתן לה את ברכתו והחלה בלימודים, שהוצאותיהם מומנו על ידי הרצל. עם תום לימודיה בבית הספר למיילדות בווינה, אותם סיימה בהצטיינות, שבה דייטש לארץ ישראל ועבדה כמיילדת במושבות. לאחר מכן שבה לצפת, שם עבדה כחמישים שנה. היא פרשה מעבודתה בגיל 86 ועזבה את צפת למשך שנה, על מנת לנוח מקריאות הלילה. בגיל 92 נכחה בפעם האחרונה בלידה, כאשר נולד נינה רפי בן-גור. על פי ההערכות, דייטש יילדה במהלך שנות עבודתה כ-50 אלף תינוקות. דייטש הלכה לעולמה בשנת 1965 ונקברה בבית העלמין העתיק של צפת. המצבה של קברה עוצבה בדומה לקבר רחל בבית לחם. עיריית צפת הנציחה את זכרה בשלט על גבי ביתה של דייטש בעיר העתיקה. נסים לוי, פרקים בתולדות הרפואה בארץ ישראל 1799–1948, הוצאת הקיבוץ המאוחד, 1998, עמ' 301–302 על ידעני צפת ורוקחיה, חדשות, 25 באוקטובר 1993 (מוזכרת שם כ"רחל דויטש") ⁨נינים ובני נינים השאירה המיילדת הראשונה בארץ של כמח מאות איש ביניהם ראש עירית צפת ⁩ | ⁨מעריב⁩ | 23 יוני 1965 | אוסף העיתונות | הספרייה הלאומית, באתר www.nli.org.il ברכה בן-גור, הרצל נתן לה מילגה, מעריב, 17 באפריל 1964 צפורה שחורי-רובין, 'וייטב אלהים למילדֹת' - מיילדות עבריות בארץ-ישראל בשלהי התקופה העותמאנית, מסכת, חוברת ח, תשס"ט 2008, הפקולטה למדעי היהדות באוניברסיטת בר-אילן, 2008, עמ' 73 (מוזכרת כ"רחל דויטש") רחל דייטש| ⁨דבר⁩ | 22 יוני 1965 | אוסף העיתונות | הספרייה הלאומית, באתר www.nli.org.il יחזקאל המאירי, רבבות הילדים של רוחל דה-בובה, לאשה, גיליון 951, 29 ביוני 1965 לכה דודי נצאה השדה-שבת בצפת עיר המקובלים | Sefaria, באתר www.sefaria.org ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רחל דייטש".